b"\n_START_ARTICLE_\nMaylandia glaucos\n_START_SECTION_\nEtimologia\n_START_PARAGRAPH_\nMaylandia fa refer\xc3\xa8ncia a l'icti\xc3\xb2leg alemany Hans J. Mayland i glaucos (gris blav\xc3\xb3s) prov\xc3\xa9 del grec en al\xc2\xb7lusi\xc3\xb3 a la coloraci\xc3\xb3 del cos i les aletes d'aquesta esp\xc3\xa8cie.\n_START_SECTION_\nDescripci\xc3\xb3\n_START_PARAGRAPH_\nFa 6,9 cm de llarg\xc3\xa0ria m\xc3\xa0xima. Cap moderadament inclinat i amb premolars a la filera exterior de les mand\xc3\xadbules. La manca d'una franja submarginal negra a l'aleta dorsal, el color groc de la regi\xc3\xb3 gular i de les membranes branqui\xc3\xb2stegues juntament amb el fet que les femelles, de color marr\xc3\xb3 clar, tinguin les vores de les aletes grogues diferencien M. glaucos d'altres esp\xc3\xa8cies del mateix g\xc3\xa8nere (llevat de Maylandia chrysomallos i de Maylandia benetos). T\xc3\xa9 menys dents en la filera externa de la mand\xc3\xadbula inferior esquerra en comparaci\xc3\xb3 amb M. chrysomallos, per\xc3\xb2 m\xc3\xa9s que M. benetos. Les femelles difereixen de les de Maylandia xanthos per tindre una mand\xc3\xadbula inferior m\xc3\xa9s curta i de les de Maylandia aurora per posseir entre 8 i 11 bandes verticals per sota de l'aleta dorsal en oposici\xc3\xb3 a les 6 d'aquesta darrera esp\xc3\xa8cie.\n_START_SECTION_\nH\xc3\xa0bitat i distribuci\xc3\xb3 geogr\xc3\xa0fica\n_START_PARAGRAPH_\n\xc3\x89s un peix d'aigua dol\xc3\xa7a, bentopel\xc3\xa0gic i de clima tropical (12\xc2\xb0S-13\xc2\xb0S, 34\xc2\xb0E-35\xc2\xb0E), el qual viu a l'\xc3\x80frica Oriental: el llac Malawi (Mo\xc3\xa7ambic).\n_START_SECTION_\nObservacions\n_START_PARAGRAPH_\n\xc3\x89s inofensiu per als humans."